Pellikoc'h c'hoazh, edan pont ar gourhent, setu bokedoù ruz a-vil-vern; d'an tu arall ag ar Skorf am boa gwelet un dek plantenn bennak èl-se met ar wezh-mañ eh eus ur bochad muioc'h, atav er memp sort tachad: traezh meinek bet degaset d'ar mare ma oa bet kempennet an hent-bras evit er brasaat. Hag ar plant-se, Silene armeria o anv, zo daet get an traezh a-dra-sur, kar n'int ket plant ag ar vro anezhe ! Met seblant a ra, doc'h ar pezh en deus lâret din unan hag a anav muioc'h doc'h ar plant evit ma ran, ne  vehe ket bet gwelet c'hoazh un niver ker bras anezhe en ur memp lec'h (met gwelet int bet c'hoazh e bro an Oriant). Plant ag ar menezioù e vehe.